ΓΡΑΠΤΗ ΕΡΩΤΗΣΗ E-2340/00

υποβολή: Concepci Ferrer (PPE-DE) προς την Επιτροπή

(13 Ιουλίου 2000)

Θέμα: Πρόγραμμα PHARE Στήριξη των επιχειρήσεων

Η ευρωπαϊκή βιομηχανία δέρματος, που αντιπροσωπεύεται από την Cotance,πέβαλε τον Οκτώβριο του 1999 πρόταση έργου προς την Επιτροπή μέσα στο πλαίσιο του Πρόγραμμα PHARE Υποστήριξη των επιχειρήσεων το οποίο, αν και έγινε δεκτό ότι εκπληρώνει όλα τα κριτήρια επιλεξιμότητας, τελικά δεν επελέγη.

Θα μπορούσε η Επιτροπή να αναφέρει τα κριτήρια τα οποία χρησιμοποιήθηκαν για να μοριοδοτηθεί το έργο της COTANCE;

Κοινή απάντηση του κ. Verheugen εξ ονόματος της Επιτροπής στις γραπτές ερωτήσεις E-2340/00 και E-2341/00

(7 Σεπτεμβρίου 2000)

Το πρόγραμμα Phare για τη στήριξη των επιχειρήσεων σχεδιάστηκε για να ενισχύσει την ικανότητα των τομεακών και οριζόντιων οργανώσεων αντιπροσώπευσης επιχειρήσεων στις δέκαποψήφιες χώρες της Κεντρικής και Ανατολικής Ευρώπης να συνδράμουν τις επιχειρήσεις των χωρών αυτών στην προετοιμασία για την προσχώρηση, αλλά και στη συμμόρφωσή τους με το κεκτημένο της εσωτερικής αγοράς.

Τον Ιούνιο του 1999, στο πλαίσιο του εν λόγω προγράμματος, δημοσιεύθηκαν δύο προσκλήσειςποβολής προτάσεων με στόχο τη συγχρηματοδότηση διετών έργων, στο πλαίσιο της εταιρικής σχέσης και της αδελφοποίησης μεταξύ οργανώσεων της Κοινότητας και των χωρών της Κεντρικής και Ανατολικής Ευρώπης. Η πρώτη πρόσκληση με θέμα ενίσχυση των οργανώσεων στήριξης των επιχειρήσεων στις ΧΚΑΕ συγκεντρώνει συνολικό ποσό 14 εκατ. ευρώ για έργα μεταξύ 0,5 εκατ. και 2 εκατ. ευρώ. Η δεύτερη πρόσκληση με θέμα ενίσχυση των δραστηριοτήτων των οργανώσεων στήριξης των επιχειρήσεων όσον αφορά τη συνδρομή των εταιρειών των ΧΚΑΕ στην προσαρμογή τους στο κοινοτικό κεκτημένο συγκεντρώνει συνολικό ποσό 8 εκατ. ευρώ για έργα μεταξύ 0,5 εκατ. και 1 εκατ. ευρώ. Μέχρι το τέλος της προθεσμίας και για τις δύο προσκλήσεις, στις 15 Οκτωβρίου 1999, η Επιτροπή είχε λάβει 98 προτάσεις, 55 εκ των οποίων για την πρόσκληση αριθ. 1 και 43 για την πρόσκληση αριθ. 2.

Η αξιολόγηση των επιλέξιμων έργων πραγματοποιήθηκε με βάση το βαθμό πλήρωσης λεπτομερών κριτηρίων που καθορίστηκαν βάσει των κριτηρίων επιλογής που δημοσιεύθηκαν στην πρόσκλησηποβολής προτάσεων. Το συγκεκριμένο έργο έλαβε 802 βαθμούς επί συνόλου 1 500 και τα έργα με λιγότερους από 965 βαθμούς δεν ήταν δυνατόν να επιλεγούν για χρηματοδότηση. Η Επιτροπή θα διαβιβάσει τα εν λόγω κριτήρια απευθείας στο Αξιότιμο Μέλος και στη γραμματεία του Κοινοβουλίου.

Το αποτέλεσμα της αξιολόγησης ήταν ότι κατέστη δυνατόν να επιλεγούν 17 έργα για χρηματοδότηση (εννέα έργα στο πλαίσιο της πρόσκλησης αριθ. 1 και οκτώ έργα στο πλαίσιο της πρόσκλησης αριθ. 2) και επτά οργανώσεις μπόρεσαν να λάβουν στήριξη για έργα στους τομείς και των δύο προσκλήσεωνποβολής προτάσεων. Οι δραστηριότητες ή οι τομείς που καλύπτονται από τα έργα είναι οι εξής: εμπορικό επιμελητήριο, μικρές και μεσαίες βιοτεχνικές επιχειρήσεις, βιομηχανία επίπλων και ξύλου, συνεταιρισμοί παραγωγών, κοινωνικές και συμμετοχικές επιχειρήσεις, βιομηχανία χημικών, βιομηχανία τροφίμων και ποτών, βιομηχανία σιδήρου και χάλυβα, βιομηχανία κλωστοϋφαντουργικών προϊόντων και ειδών ένδυσης, μηχανήματα για τις επιχειρήσεις και βιομηχανία της τεχνολογίας της πληροφορίας, και ζωική παραγωγή.